ToekomsVenster: Beginsels vir 'n gelukkige lewe; dis oneindig | Maroela Media
Foto: Sebastian Pociecha/Unsplash.com
Ons huishouding se elektrisiteit werk met 'n prosedure waar jy vooruit daarvoor betaal. Jy koop eenhede wat op 'n meter aangedui word. Alles wat elektrisiteit gebruik maak daarop 'n appèl. Wanneer die krag 'n sekere reserwepunt bereik begin die eenheid 'n deurdringende "peep" geluid maak. Dit is so knaend dat jy alles los en dadelik die krag aanvul.
Die krag van God se Gees kom in Goddelike heerlikheid na ons toe. Die rekening is reeds meer as 2 000 jaar gelede ten volle vereffen. Al die "elektrisiteit" wat jy in 'n leeftyd gaan nodig hê is reeds voor reëlings getref. As kinders van die Here dan getuig dat hulle krag om betekenisvol te leef net te min is, mag dit wees dat hulle weer op 'n voorafbetaal reëling is.
Om die waarheid te sê, nie 'n enkele tree, asemteug, gedagte of handeling sonder die versekering dat jy nie op Eskom krag aangewese is nie. Ook nie menslike energie nie.